
Sülysáp Város Önkormányzata Képviselő-testületének

2013. december 18-án tartandó munkaterv szerinti ülésére

10. napirendhez

Tárgy: Beszámoló a Polgármesteri Hivatal 2012. évi munkájáról

Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 81. § (3) f) pontja szerint a jegyző évente beszámol a képviselő-testületnek a hivatal tevékenységéről.
A 2013. évi munkáról szóló beszámolót jelen előterjesztés keretében terjesztem a tisztelt Képviselő-testület elé.

Kérem a beszámoló szíves elfogadását!

…/2013. (XII. 18.) ÖKT határozati javaslat
Sülysáp Város Önkormányzatának Képviselő-testülete a Polgármesteri Hivatal 2013. évi munkájáról szóló beszámolót elfogadja.

Határidő: azonnal

Felelős: jegyző

Sülysáp, 2013. december 14.

Tóth Krisztina s.k. 


jegyző
BESZÁMOLÓ
A SÜLYSÁPI POLGÁRMESTERI HIVATAL 

2013. ÉVI MUNKÁJÁRÓL

I. Általános adatok

A 2013-as év eleje egyrészt a járási és az önkormányzati feladatvégzés összehangolásának jegyében zajlott. Az átalakulás főként a szociális és gyámügyeket, az építésügyet, valamint a lakcímnyilvántartást érintette. Ezen kívül jelentős szervezési feladataink voltak még idén is a járási kirendeltség felállításában. 

A másik fontos és tetemes feladat az iskolarendszer átalakításával kapcsolatosan hárult ránk. A rendszer teljes szétválasztása szakmai és működtetési feladatokra viszonylag bonyolult és hosszadalmas folyamat volt (ami valójában még mára sem fejeződött be teljesen), hiszen több évtizedes struktúrát és ​– számtalan szubjektív, emocionális elemet tartalmazó - kapcsolatrendszert kellett új vonalak mentén megszervezni. Azzal, hogy az igazgatók csak szakmai vezetőkként működnek immár, és nem felügyelik az infrastrukturális feltételeket, több szervezési feladat hárult az önkormányzatra, azon belül a polgármesteri hivatalra.
Ezeket követően az év folyamán csak „kisebb” feladatok növelték a hivatal terheit, viszont elég nagy mennyiségben. Ezeket egy korábbi előterjesztésben már részletesen ismetettük, de miután az éves munkánkról van szó, itt is megemlítem a fontosabbakat, úgy mint a szociális területen jelentkező nagyarányú többlet adminisztráció, az esélyegyenlőségi munkatárs alkalmazása, a közfoglalkoztatással kapcsolatos megnövekedett feladatok, a csatornaépítés koordinálása, a telepengedélyezési eljárás visszakerülése, az ebösszeírás lebonyolítása, az ebrendészeti hozzájárulás beszedése, az étkezési nyilvántartás átvétele, negyedévesről havi adatszolgáltatásra váltás költségvetési területen, a polgári védelmi, katasztrófavédelmi feladatok növekedése.
A 2013. évben elvégzett munkáról részletesebben - irodánkénti bontásban - az alábbiakban olvashatnak.
II. Önkormányzati Iroda

Testületi és bizottsági ügyek

A Képviselő-testület a 2013. évben – a decemberivel együtt – 11 munkaterv szerinti és 4 rendkívüli testületi ülést, valamint 1 közmeghallgatást tartott. A Képviselő-testület ez évben – november 30-ig – 162 határozatot hozott és 18 rendeletet alkotott. 

Ezek, valamint a bizottsági döntések teljes körű előkészítése, illetve a döntésekből eredő feladatok végrehajtása a Polgármesteri Hivatal feladata volt.

2012. április 26-tól, a 23/2012. (IV. 25.) KIM rendelet értelmében már nem csak a testületi ülések, hanem a bizottsági ülések jegyzőkönyveit, valamint a rendeleteket is meg kell küldenünk a Pest Megyei Kormányhivatal Törvényességi Ellenőrzési és Felügyeleti Főosztályának, papír alapon és elektronikus formátumban is, valamint ez év júliusától a rendeleteket a Nemzeti Jogszabálytárba is nekünk kell feltöltenünk. A feltöltés nem igényel informatikai előképzettséget, azonban a folyamat sok lépésből tevődik össze, és a központi rendszer sok esetben nagyon lassú, így a feladat aránytalanul sok időt vesz igénybe.

Munkánkkal kapcsolatban 2013. évben a Pest Megyei Kormányhivatal Kormánymegbízottja két alkalommal tett törvényességi észrevételt, azonban mindkét észrevételre megfelelő választ tudtunk adni, amit elfogadott a felügyeleti szerv, és semmiféle szankcióval nem élt. 

Iratkezelés

Az összes iktatott ügyirat 2013. december 6-ig 9612 főszám, amihez további 9695 alszám társul, ami növekedést mutat az elmúlt évi adatokhoz képest. Ezek alapján a hivatal ügyiratszáma (csak a főszám) idén 10.000 körül várható, ami átlagosan, ügyintézőnként – a jegyzőt is beleértve – kb. 526 db/fő ügyet jelent. Ez a szám – úgy gondolom – önmagáért beszél. 
Sajnos az irattárazás – a jelentős lemaradás, a rengeteg napi feladat és a szűkös létszám miatt – igen nehezen halad. Nagy segítséget jelent e tekintetben, hogy igénybe tudjuk venni közfoglalkoztatottak munkáját. 

Pályázati eredmények, lehetőségek
2013. évben futó pályázatok:
	Sorszám
	Pályázat tárgya
	Kódja

	1.
	Nevelési intézmények fejlesztése
	KMOP-4.6.1-11

	2.
	NKA - Sőtér-kastély veszély-elhárítási és állagmegóvási munkái
	3236/142

	
	NKA - Köztéri munkák, szobor létrehozására
	3974/80

	3.
	Közvilágítás fejlesztés Sülysáp nagyközség közterületein
	KEOP-5.5.0/A

	4.
	Szervezetfejlesztés a Közép-Magyarországi régióban
	ÁROP-3.A.2/2013

	5.
	BM pályázat – Móra Ferenc Általános Iskola konyhájának fejlesztése
	8/2013 (III.29.)

	6.
	Bursa Hungarica felsőoktatási önkormányzati ösztöndíjpályázat
	-

	7.
	Helyi önszerveződő közösségek önkormányzati támogatása
	-

	8.
	LEADER pályázat
	Programsorozat

	9.
	Partfal
	vis maior

	10.
	Termelői piac kialakítása 
	Tanyafejlesztési program

	11.
	Várossá válás
	


1. Európai Uniós forrásból megvalósult pályázatok:

2. Nevelési intézmények fejlesztése

3. Szervezetfejlesztés a Közép-Magyarországi régióban

4. Közvilágítás fejlesztés Sülysáp nagyközség közterületein 

5. Leader

I. Nem Európai Uniós támogatásból megvalósult pályázatok:

1. Nemzeti Kulturális Alap pályázatai

2. BM pályázat

3. Vis maior

4. Tanyafejlesztés

5. Várossá válás

1. Az önkormányzat által meghirdetett pályázatok:

2. Önszerveződő közösségek támogatása

3. Bursa Hungarica

Európai Uniós forrásból megvalósult pályázatok
Az idei év az uniós forrásból finanszírozott projektek tekintetében igen bőséges volt. Négy olyan nagyprojektünk futott ebben az évben, melyek 2013-ban kezdődtek. Ezek közül a legnagyobb költségvetésű a Nevelési intézmények fejlesztése című pályázat volt, mely 125.025.925 Ft összköltséggel 118.774.629 Ft támogatásból valósult meg. Jelenleg a projektzárás van folyamatban, az épület átadásra került, pénzügyi lezárása folyik.

A Közvilágítás fejlesztése Sülysápon című, közel 100 millió Ft összköltségű projekt a település területén található 880 db lámpatest LED izzókra való cseréjét tenné lehetővé. A pályázat jelenleg döntésre vár.

A év második felében nyílt újra lehetőség az 5 évvel ezelőtt már szintén sikeresen zárult szervezetfejlesztés megvalósítására az önkormányzat intézményein belül. Az idei, 21.900.000 Ft összköltségvetésű, 100%-ban támogatott projekt ebben a hónapban indult, így lezárása a jövő évben lesz esedékes.

A LEADER támogatások közül önkormányzatunk egy három részből álló programsorozatra igényelt összességében 775.000 Ft támogatást. A programok ugyan már megvalósultak, de jelenleg még várunk a támogatói nyilatkozat megérkezésére.

Nem Európai Uniós támogatásból megvalósult pályázatok
2013-ban két támogatást is elnyertünk a Nemzeti Kulturális Alap pályázatai közül, melyek közül az egyik már megvalósult, a másik folyamatban van. A köztéri munkák, szobor létrehozása céljából egy 1956-os „Fáklya” nevet viselő emlékmű készült a település központjában. A közel 7.000.000 Ft összköltségű projekt különlegessége, hogy az állami támogatás (2.500.000 Ft) és az önkormányzati önrész (1.200.000 Ft) mellé a helyi közösségek és magánszemélyek összefogásából további 3.500.000 Ft gyűlt össze. Jelenleg a pályázat elszámolása zajlik.

A másik projektünk a Sőtér-kastély veszély-elhárítási és állagmegóvási munkálatai voltak, melyre 5.000.000 Ft támogatást kaptunk. A projektnek a kivitelezése jövő év tavaszán fog kezdődni. 

Sajnálatos módon nem sikerült támogatást szereznünk a 8/2013 (III.29.) BM rendelet alapján meghirdetett kötelező önkormányzati feladatot ellátó intézmények fejlesztése, felújítása jogcímre, melynek keretein belül a Móra Ferenc Általános Iskola konyháját kívántuk volna korszerűsíteni. 

Idén két vis maior esemény bejelentésére is sor került. Az egyik a Templom utcai partfal megsüllyedése volt, melyre közel 100.000.000 Ft támogatást kaptunk. A munkálatok a végéhez közelednek, jelenleg a pénzügyi elszámolás zajlik.

A másik, nemrégiben bejelentett káresemény a Kápolna utcában történt, szintén a partfal megcsúszása okán. Jelenleg ez a projekt a bejelentésnél tart, további kimenetelére valószínűleg a jövő évig várni kell.

Önkormányzatunk már évek óta próbált forrást találni az igen rossz állapotban lévő „piactér” rendbetételére, mely az idei évben végre sikerült. A Tanyafejlesztési program keretein belül egy kicsivel kevesebb, mint 60.000.000 Ft támogatást sikerült elnyernünk, melynek keretein belül többek között térkő burkolat, parkolók és kiszolgáló épület létesül majd a jövő év tavaszán.

Mindezek sikerek ellenére az idei év - de Sülysáp fejlődése szempontjából valójában a következő évtizedek - legemlékezetesebb projektje kétségtelenül a városi cím elnyerésére benyújtott pályázatunk lett, mivel sok-sok év fáradozás után településünk 2013. július 15-ével végre városi címet kapott. 

Az önkormányzat által meghirdetett pályázatok

A helyi önszerveződő közösségek önkormányzati támogatására kiírt pályázatunkra idén - az elmúlt évek nagyságrendjéhez hasonlóan - 15 igény érkezett. A civil szervezetek részére kiosztásra került az erre a célra elkülönített 7.000.000 Ft. Az elszámolások benyújtásának határideje 2014. január 31.

A Bursa Hungarica ösztöndíjpályázat soron következő körébe szintén bekapcsolódott önkormányzatunk. A kiírt pályázatra idén 16 diák kért támogatást (14 db „A” típusú és 2 db „B” típusú). Jelenleg a pályázatok elbírálása zajlik.

Beruházási feladatok

Az önkormányzati beruházási feladatok a 2013. évben is jelentős szeletét képezték a Polgármesteri Hivatal munkájának. Ezek legfőbb területei a következők:

· településfejlesztési és beruházási feladatok,
· útügyi és közlekedési igazgatással kapcsolatos feladatok (közútkezelői és tulajdonosi hozzájárulások),
· statisztika, illetve adatszolgáltatás készítése önkormányzati ingatlanokra, 
· ingatlankataszteri adatok naprakész vezetése 
· előterjesztések, szerződések, levelek előkészítése,
· polgármester, jegyző megbízásából egyeztetések lebonyolítása, helyszíni bejárások.

A konkrét feladatok döntő többségét a beruházási, fenntartási és engedélyezési ügyek teszik ki, melyek közül a legfontosabbakat említjük meg:

· csatornázási ügyek, egyeztetések, csatornázás során felmerült problémák orvosolása,
· P+R parkolók fenntartási, üzemeltetési ügyei, éves beszámoló készítése,
· folyékony hulladéklerakó üzemeltetési jelentései, éves beszámoló készítése,
· szennyvíztisztító telekalakítási erdőkivonási ügyei (telekalakítás, erdőtelepítés engedélyeztetése, kivonási engedélyeztetés),
· műfüves futballpálya főkarbantartási feladatainak intézése,
· központi óvodabővítés engedélyeztetése,

· központi óvoda műszaki ellenőrzése,
· közvilágítási és Leader pályázatok műszaki segítése,
· a sápi templomnál épülő partfal engedélyezési ügye.
Az idei év tavaszán megkezdődtek a csatornázási munkálatok, melyeket számos egyeztetetés előzött meg az Inwatech Kft. tervezőjével. A legkomolyabb problémát az átemelők helyének kialakítása jelentette. A csatornázás előtt, igaz nehezen, de szoros koordinálással sikeresen lezajlottak a csatorna keresztberuházásai, melyek közül a legjelentősebbek az Úri út és a Vasút utca Kóka felöli részének felújítása volt. A csatornázás megkezdése óta több száz lakossági panasz érkezett be, melyet a Dunaaszfalt Kft. építésvezetőjével közösen megtekintett a hivatal munkatársa, és egyeztetésre kerültek az elvégzendő feladatok. A csatornabekötésekkel kapcsolatosan is nagyon sok lakossági panaszt kérést kellett kivizsgálni és a kivitelező céggel egyeztetni.

Ez év során az intézményeink szolgáltatói és karbantartási szerződést felülvizsgáltunk, és újabb árajánlatokat kérve kedvezőbb szerződéseket kötöttünk intézményeink ellátására és kötelező karbantartásaira. A járási hivatal kirendeltségének felállítása és az iskolák átadása kapcsán számos adatbekérőt készítettünk el. Az óvodabővítéssel kapcsolatos telekalakítási, építési és használatbavételi engedélyezési eljárással kapcsolatos feladatokra viszonylag rövid idő állt rendelkezésre, de sikeresen teljesítettük.

Útjainkkal, járdáinkkal kapcsolatos bejelentések általában telefonon érkeznek, melyek sajnos döntő többségében jogosak. Az idei évben a legtöbb bejelentés vízelvezetéssel kapcsolatban érkezett, melynek oka, hogy településünkön nagyon kevés a szikkasztó és vízelvezető árok.

Szintén jelentős szelete a munkánknak az intézményeink működése során fellépő műszaki problémák megoldása, elektromos beléptetők, riasztók, fűtési rendszerek felügyelete és közműállásának folyamatos rögzítése. Az idei év végén nagy feladatot jelentett a DIGI megjelenésével kívánatossá vált szolgáltatóváltás, hiszen minden intézményben át kellett állni a telefonokkal, internettel, riasztókkal, mégpedig igen rövid idő alatt, hiszen ez nem akadályozhatta a folyamatos működést, ellátást.

Kiemelt feladat az elmúlt időszak egyre szigorodó szabályozására és ellenőrzésére tekintettel az intézményeink rendszeres tűzvédelmi, érintésvédelmi, villámvédelmi felülvizsgálata, az ezzel kapcsolatos jegyzőkönyvek érvényességének fenntartása, tűzoltókészülékeink naprakész nyilvántartásának vezetését. Emellett a környezetvédelmi felügyelőség szigorúan megköveteli talajvízfigyelő kútjaink vízmintavételét (P+R parkoló, rekultivált szilárdhulladék lerakó, folyékony hulladéklerakó), melyről éves beszámolókat kell készíteni.
Humánerőforrás-gazdálkodás
Ellátott feladatkörök:

· Önkormányzati intézményvezetőkhöz kapcsolódó személyzeti és munkaügyi feladatok ellátása.
· A Polgármesteri Hivatal köztisztviselőihez, valamint az egyéb intézmények (Sülysáp Székhelyű Közös Fenntartású Családsegítő és Gyermekjóléti Szolgálat, Gólyahír Bölcsőde, Központi Konyha, Védőnői szolgálat, Háziorvosi Szolgálat, Gondozási Központ, Wass Albert Művelődési Központ és Könyvtár) közalkalmazottaihoz kapcsolódó személyzeti és munkaügyi feladatok ellátása. 

· Közfoglalkoztatásban résztvevő munkavállalókkal kapcsolatos munkaügyi feladatok ellátása.
A kezelt személyi anyagok száma közel 170.

Az idei évben 2 fő közalkalmazott kérte nyugdíjazását. Az ezzel kapcsolatos előkészítő feladatok szolgálati idő megállapítás majd ezt követően a nyugdíjazási kérelem előkészítése valamint a jogviszonyok megszüntetése.

2013-ban 1 intézményvezetői álláshely került meghirdetésre, mégpedig az óvodavezető munkaköre, illetve 1 védőnői, 2 mezőőri, 1 szociális gondozói, 1 bölcsődetitkári, 2 óvodapedagógusi és 1 gyógypedagógusi álláshelyet pályáztattunk, valamint a Faluszolga Kft. ügyvezetőjének posztját.
A közfoglalkoztatottak személyi anyagainak kezelése folyamatos, kéthavonta történnek 15-20 fős be- és kijelentések annak érdekében, hogy lehetőleg minden arra rászoruló meg tudja szerezni a 30 napos munkavégzéssel járó ellátási jogosultságot. Emellett nyári diákmunkát is lebonyolítottunk, valamint a jelenlegi téli közfoglalkoztatás is némileg más rendszerben működik.
III. Hatósági Iroda

A Hatósági Iroda feladata az államigazgatási és önkormányzati hatósági ügyek (engedélyezések, kötelezések stb.) lefolytatása. Általánosságban elmondható, hogy az ügyiratok igazgatási területenkénti aránya jellemzően nem változott, ám legtöbb területen kismértékű ügyszámnövekedés tapasztalható.

Anyakönyvi, népesség-nyilvántartási és hagyatéki ügyek

Helyben születés idén 1 fő volt. 23 pár kötött házasságot a településen, ebből 12 pár volt az, akinek első házasságkötése történt. A bíróságtól 7 pár válásáról érkezett értesítés. 

A helyben anyakönyvezett halálesetek száma 110 fő, ebből 40 fő volt a helyi lakos. A születési, házassági anyakönyvben tett utólagos bejegyzések száma 108 volt.

Házassági névviselési forma megváltoztatását 13 fő kérte. Legtöbbjük válás után kérte vissza születési nevét, de előfordult a házasság fennállása alatti névviselési forma módosítása is. Családi vagy utónév változtatást 1 fő kért, melynek elbírálása a Közigazgatási és Igazságügyi Minisztérium Anyakönyvi Osztályán történt.

Születési, házassági, halotti anyakönyvi kivonat kiállítását (családi állapot igazolásához, nyugdíj ügyben, személyazonosító igazolvány ügyben, gondnokolt halála esetén) 120 esetben kérték.  

Hazai anyakönyvezést a külföldön történt anyakönyvi eseményekről (születés, házasságkötés) 5 fő kért.  

Honosítási kérelmet ez év március 1-től már csak a járási hivataloknál lehet beadni, de kérhető, hogy az eskütétel helye Sülysáp legyen. Ez évben 9 fő tett esküt a Polgármester Úr előtt, ebből 2 fő volt Sülysápi lakos, 7 fő csak az eskü letétele miatt utazott Sülysápra ismerősökhöz, rokonokhoz.

A házasságon kívül született gyermekek családi jogállásának rendezését 29 esetben kérték. Ez általában a gyermek születése előtt megtörténik.

Népesség-nyilvántartási ügyekben a lakcímbejelentések száma 430 fő. 

Folyamatos az érdeklődés a polgárok személyiadat- és lakcímnyilvántartásban tárolt saját adatokról, lakásába bejelentett személyekről.  A lakóhely érvénytelenítés lehetőségét (lakcím fiktiválás) 18 fő esetében kérték.

Adatszolgáltatási kérelem 70 fő esetében volt, ezek nagy része a helyi eljárások lefolytatásához történt.

Hagyatéki eljárások száma 185, ebből póthagyatéki eljárás 21. A Földhivatali Információs Rendszer (Takarnet) elérhetősége nagy segítség az ingatlanok felkutatásában. 

A személyes megjelenésében egészségügyi okból akadályozott kérelmező állandó személyazonosító igazolvány kiadására irányuló kérelem hivatalunkban is kérhető, ezzel a lehetőséggel mindössze 1 fő esetében éltek. 

Szociális igazgatási feladatok









Főszám: 

Alszám: 

Átmeneti segély: 





135


523


Temetési segély: 





34


35

Méltányos közgyógyellátás:




59


144

Lakásfenntartási támogatás: 




301


481

Köztemetés: 






5


5

Közfoglalkoztatás: 





2


81

Közérdekű munkavégzés: 




9


3

Környezettanulmány más hatóságok megkeresésére: 
1


1

Adatszolgáltatás, statisztika:




8


7

Diákmunka: 






1 


8

Esélyegyenlőség: 





1 


1 

Összesen:






574


1358

Az átmeneti szociális segélyt igénylők száma az előző évhez képest 10 %-kal nőtt, számuk 123-ról 135 főre emelkedett. 

Temetési segélyt 2013-ban 34 fő kapott, ez 30 %-kal kevesebb, mint a tavalyi évben. 

A méltányossági közgyógyellátásra való jogosultságról a jegyző dönt. 2013. évben 59 fő részére állapította meg a jogosultságot méltányosságból, ez 73 %-kal magasabb, mint a tavalyi évben. 

2013. évben 301 család részesült lakásfenntartási támogatásban, ami 7 %-kal kevesebb, mint a tavalyi évben. 
A digitális átállás állami támogatásához szükséges rászorultság igazolása az idei évben keletkezett új feladatként. A lakásfenntartási támogatásban részesülők nagy része ezzel a lehetőséggel is élt, akiknek közel 15-20 %-a kérte az igazolást. 

A közüzemi szolgáltatók felé védendő fogyasztói státuszt a különféle szociális ellátásokban részesülő fogyasztók kb. 10 %-ának igazoltunk. 

Tüdőszűrés: A településen 2013. április 09-től május 02-ig tartott a tüdőszűrés. A tüdőszűrésen résztvevő adminisztratív személyzet beválogatása, koordinálása, továbbá a közterületeken kihelyezendő plakátok elhelyezése a hivatal feladata volt.

A tüdőszűrés Pest megye területén a Pest megyei ÁNTSZ vezetője által hozott határozat alapján nem kötelező, ezért arról külön értesítést a lakosság nem kapott.

Közfoglalkoztatás: Az idei évben 166 főt vontunk be közfoglalkoztatásba (év közbeni közfoglalkoztatás és téli közmunka), ami többszöröse a tavalyi létszámnak. Ezzel egyenes arányban ebben az évben sokkal több adminisztrációs feladat is keletkezett (közfoglalkoztatási kérelmek, közvetítő lapok kitöltése, orvosi beutalók megírása, elszámolások, utazási igazolványok érvényességének hosszabbítása, napi létszámjelentés, ellenőrzések, munkavédelmi oktatáson résztvevők és orvosi alkalmassági vizsgálatok időpontjának nyomon követése). 

Diákmunka: Az idei évben 9 fő diákmunkásunk is volt, melyhez szintén sok adminisztratív teendő tartozott (kérelem, elszámolás, stb.), de a fiatalok segítségére is voltak intézményeinknek.
Esélyegyenlőség: A 2013. április-májusában megtartott esélyegyenlőségi képzés eredményeképpen júniusra megszületett a település helyi esélyegyenlőségi programja. 

PTR rendszer: 2013. december 15. napjáig jelentős feladat a szociális és a gyámügyi terülten, hogy az egyes szociális jogosultságokat (LFT, KÖZGYÓGY, RGYK, FHT, RSZS) a pénzügyi támogatásokat központilag nyilvántartó ún. PTR rendszerben kell rögzíteni. Ez egy országos nyilvántartási rendszer, amelyet a Nemzeti Rehabilitációs és Szociális Hivatal működtet. 2013. december 16. napjától már csak ennek a rendszernek a használatával lehet kiadni a szociális ellátásokat megállapító határozatokat. A későbbiek folyamán ennek nagy jelentősége lesz, mert a finanszírozás majd ez alapján fog történni. 

Gyermekvédelmi ellátások, aktív korúak ellátása









Főszám: 

Alszám: 

Rendszeres gyermekvédelmi kedvezmény: 


204


226


Rendkívüli gyermekvédelmi kedvezmény: 


104


315

Aktívkorúak ellátása: 





176


779

Étkezési térítési díjkedvezm. elszámolása:


1


3

Étkezési tér. Díjkedv. Megáll. 



7


13

Óvodáztatási támogatás: 




19


53

Gondnoksági ügy: 





3


2

Átmeneti nevelési ügyek: 




8


9

Környezettanulmány más hatóságok megkeresésére: 
13


19

Tankötelezettség elmulasztása, isk. tám. felfügg.:

10


12

Ideiglenes hatályú elhelyezési ügyek: 


3


7

Ingó- és ingatlanvagyon leltár: 



1


1
Adatkérés, statisztika:





3


2

Vagyoni ügy:






2


2

Összesen:






580


1463

2013. évben az ügyfélforgalom az előző évekhez képest tovább nőtt, kb. 8 %-kal több ügyirat keletkezett. 

Régi probléma került megoldásra azzal, hogy a gyermekek védelméről és a gyámügyi igazgatásról szóló 1997. évi XXXI. törvény 67/A. §-a rendezte a hátrányos és a halmozottan hátrányos helyzet megállapításával kapcsolatos feladatokat. Ebből adódóan környezettanulmányt kell készíteni, és határozatot kell hozni, minden esetben, amikor azt a szülő kérelmezi. Ez történhet a rendszeres gyermekvédelmi támogatás megállapításával egy időben vagy későbbi kérelem alapján is. Halmozottan hátrányos helyezet megállapítása 2013. szeptember 1. napjától 16 gyermek, hátrányos helyzet megállapítása 9 gyermek esetén vált szükségessé. 

Gyermekvédelmi támogatás: A rendkívüli gyermekvédelmi támogatást és a rendszeres gyermekvédelmi támogatást igénylők száma az előző évekhez képest nőt. 

Aktív korúak ellátása: A legjelentősebb változás az aktívkorúak ellátásának számában történt, összességében 955 irat keletkezett, az előző évi 582 iktatott irattal szemben. Nagy számban foglalkoztatottak az aktívkorú ellátottak: év közbeni és téli közmunka, keresetpótló képzések stb. Ez minden esetben határozathozatallal, szüneteltetéssel, megszüntetéssel, felülvizsgálati eljárással zárul.  

A rendszeres szociális segélyben és egészségkárosodottak rendszeres szociális segélyében részesülők száma szintén emelkedett 4 fővel. 

Egyéb ellátások: A közüzemi szolgáltatók felé védendő fogyasztói státuszt a különféle szociális ellátásokban részesülő fogyasztók kb. 10 %-ának igazoltunk.
2013. január 1. napjától a FOKA nyilvántartás, valamint a JELENT programmal történő OEP jogosultságok kezelése is a feladataink közé tartozik.

A gyermekvédelmi ellátásokat szintén meg kell jelentetni a már említett PTR rendszerben, amin jelenleg is dolgozunk.

Gyámhatósági ügyben 2013. évben fellebbezést nem nyújtottak be, rendszeres szociális segély ügyben egy fellebbezés érkezett, döntésünket a Kormányhivatal helybenhagyta.

Szabályszegések
Szabályszegésekkel, ún. közösségellenes, újabban a közösségi együttélés alapvető szabályait megsértő magatartásokkal kapcsolatosan 24 db eljárás indult. Ezek közül 11 ügyben elmarasztaló döntés született, 3 ügyben az eljárás megszüntetésre került.  Az ügyek többsége a gyomirtással kapcsolatos kötelezettségek megszegéséből adódott. 
Az idei évben problémát jelentett az, hogy a feljelentett tulajdonosok, ingatlanhasználók egy része nem Sülysápon lakik, így más önkormányzatoktól kellett meghallgatásukat kérni, ami lassítja a döntéshozatalt. 2 ügyben a tulajdonosok ismeretlen helyen vannak, így az ügyben ügygondnokokat kellett kirendeltetni.

Birtokvédelem

A 2012-es évben a birtokvédelmi ügyek száma összesen 7 db volt, melyhez képest a 2013. évben eddig 13 db birtokvédelmi kérelmet nyújtottak be, ami közel a kétszerese az előző évinek. A lefolytatott eljárások során 4 db elutasító 1 esetben pedig egyezséget jóváhagyó határozat született. 8 esetben az eljárás megszüntetésre került, amely közül 4 ügyben a feljelentést visszavonták, 2 ügyben a bejelentő nem tett eleget a hiánypótlási kötelezettségnek, 2 esetben pedig a hatáskörünk hiányát állapítottuk meg.

Állattartás
Állattartási ügyben 5 esetben kezdeményezték eljárás megindítását hatóságunknál. Ezek közül 3 esetben az eljárás megszüntetésre került, mert az állattartás a jogszabályoknak megfelelően történt, a bejelentés megalapozatlan volt. 2 esetben került sor az állattartó kötelezésére, mely döntést az állattartók végrehajtottak, a végrehajtás megtörténtét pedig hatóságunk ellenőrizte.

Ezen felül településünkről az állampolgári bejelentések alapján 57 db gazdátlan eb került összegyűjtésre és elszállításra.

A méhtartást 15 személy jelentette be településünkön. 

Telepengedélyezés, Építésügyi Szolgáltató Pont, telekalakítás, településrendezés
Feladatkörök:

Telephely engedéllyel kapcsolatos ügyek                           
42 főszám               
63 alszám  

(Bejelentés köteles, telepengedély köteles ipari tevékenység, bejelentése, változása, megszűnése, hatósági nyilvántartás, telepek ellenőrzése)

Hatósági bizonyítvány, Igazolás                                             
56 főszám              
84 alszám

3,5 tonnát meghaladó gépjárművek, ingatlan ügyek 

Adatkérés                                                                         
27 főszám              
38 alszám

Építésügyi Szolgáltató Pont
195 főszám
134 alszám

ÉTDR rendszerbe feltöltött engedélyek, építésügyi feladatok
     

Szakhatósági állásfoglalás
     30 főszám               
70 alszám

telekalakítás, településrendezés, környezet-természetvédelem
Vagyongazdálkodás




       
     14 főszám               36 alszám

bérlakások, földterületek haszonbérletével kapcsolatos ügyek, bérleti díjak fizetési felszólítása                          

Egyéb ügyek

       




       5 főszám               39 alszám

vízjogi engedély, ingatlan feltöltések hulladékkal, IFA előírások                          

2013. január 1-től az Építésügyi Hatóság hatásköre Nagykáta Város Jegyzőjéhez került át, ezzel párhuzamosan jött létre településünkön az Építésügyi Szolgáltató Pont. A Szolgáltató Pontra nem csak Sülysápról, hanem a környező településekről is hozzák az építésügyi beadványokat, valamint információszolgáltatást kérnek építésügyi hatósági ügyintézésük elősegítése érdekében. 

2013-ban a telepengedélyezéssel kapcsolatos ügyekben a működő telepek tekintetében az 57/2013. (II. 27.) Korm. rendelettel elfogadott telepengedélyezésről szóló jogszabály megfelelőségének ellenőrzése volt a fő feladat. 

A vagyongazdálkodás területén a bérlakások bérleti díj hátralékai a bérlők anyagi lehetőségeinek függvényében kerültek beszedésre. Egy esetben bírósági úton kerül behajtásra a követelés. A tartozások többsége részletfizetési megállapodással rendezésre került, kerül. 

Kereskedelem, növényvédelem, környezetvédelem
Működési engedéllyel kapcsolatos ügyek                             
57 főszám            
113 alszám  
Bejelentés köteles kereskedelmi tevékenység, bejelentés, megszűnése   

Környezetvédelem                                                                   2 főszám                
 6 alszám
Növényvédelem

- fakivágás                             
 5  főszám
12 alszám     
- gyommentesítés                                                              
1 főszám                 
13 alszám

Adatkérés       
8 főszám                
10 alszám

Adó- és értékbizonyítvány kiadása
158 főszám              
182 alszám
hagyaték, végrehajtás, vagyoni ügyben                   

Közterület használat
19 főszám              
24 alszám
építőanyag, alkalmi árusítás, mozgó árusítás, hangos hirdetés, plakát elhelyezés, mutatványos, cirkuszi tevékenység céljára kiadott engedélyek 

Az ügyiratszámok az elmúlt évivel hasonlóan alakultak. A működési engedélyek visszaadása több volt, mivel a kereskedők az új pénztárgépek beszerzését, használatát nem vállalták. Üzletek ellenőrzése folyamatosan történik az ellenőrzési ütemterv alapján. 

Polgári védelem
A polgári védelmi feladatok ellátásánál jelentős változás történt: illetékességet tekintve átkerültünk a Pest Megyei Katasztrófavédelmi Igazgatóság Ceglédi Katasztrófavédelmi Kirendeltségéhez, ami azt jelenti, hogy a települést a III. katasztrófavédelmi osztályba sorolták, így több adatszolgáltatást, adattár-aktualizálását, tervet kellett készítenünk. 
A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény alapján a településen Települési Polgári Védelmi Szervezetet kellett létrehozni, illetve felkészítését kellett megvalósítani.

IV. Adó- és Pénzügyi Iroda

Az Adó és Pénzügyi Iroda által ellátandó feladatokat a Sülysápi Polgármesteri Hivatal Szervezeti és Működési Szabályzata határozza meg. Főbb területek a pénzügyi az adóügyi, illetve a pályázatokkal kapcsolatos feladatok, valamint az önállóan működő intézmények gazdálkodási feladatinak ellátása.

Az iroda feladatait 6 fő létszámmal látja el, ebből 1 fő könyvelő, 2 fő adóügyi ügyintéző, 2 fő pénzügyi ügyintéző, 0 fő pénztáros – mely munkakör ellátását osztottan látja el az adóügyi előadó, 1 fő irodavezető. 

A feladatok ellátása során, úgy a törvényi, mind a helyi jogszabályokat be kell tartani. A jogszabályi háttér igen széleskörű, ezért nagyon fontos azok naprakész ismerete, a változások nyomon követése.

 Az államháztartásról szóló törvény, valamint a végrehajtására kiadott kormányrendelet az előző évben előírta, hogy az önállóan működő intézményeknek elkülönítetten kell mind a költségvetését, mind a beszámolási kötelezettségét teljesíteni, az átállási időszak igen nehéz volt. 2013 évtől ezek a feladatok tovább bővültek, a negyedéves beszámolási kötelezettséget felváltotta a havi jelentési kötelezettség, ami az Adó- és Pénzügyi Iroda feladatinak tekintetében, azt jelenti, hogy 8+8 adatszolgáltatást kell teljesíteni. (PMINFO+Mérlegjelentés)

Szintén többlet feladattal jár, az ÁFA bevallások elkészítése, mivel minden intézmény önálló adószámmal rendelkezik. 

Az eredeti költségvetési normatíva igénylés már feladatfinanszírozás alapján történt, így voltak olyan területek, amelyre nem kaptunk támogatást, viszont évközben, a szerkezetátalakítási tartalék terhére lehetett benyújtani igénylést, ami mint egy pályázat úgy működött. 

Az oktatási intézmények átadása miatt, a gyermekétkeztetéssel kapcsolatos feladatok az Önkormányzathoz kerültek. A normatíva elszámolásához szükséges nyilvántartást újra kellett gondolni és kialakítani, a szükséges igazolásokat és igényléseket összegyűjteni, nyilvántartásba venni szintén nagy feladatot volt. 

Az önállóan működő költségvetési szervek ugyan önálló könyveket és beszámolókat készítenek, de a bérszámfejtés és utalás egyben történik, ennek intézményekre történő átkönyvelése és a nettó finanszírozás egyezőség biztosítása bizony sok időt vesz igénybe. Míg eddig a változóbérek feladásakor, csak egy pénztár ellenőrzésére volt szükség, addig most 8 pénztárat kell havonta átnézi, hogy milyen kifizetések történtek, és feladásra kerüljenek.

A pénzforgalmi szemléletű könyvelés csak azokat a tételeket tartalmazza, amelyek mögött tényleges pénzmozgás van, viszont a beszámolási kötelezettség a mérlegben kéri a nem számla alapján elszámolt tartozásoknak, és követeléseknek a kimutatását, ezeket külön analitikus nyilvántartásban kell vezetni.(temetési kölcsön, részletfizetési kedvezmény stb.)

Nehezítette a munkát, hogy évközben volt olyan időszak, amikor létszámhiány volt, kollégánk már elment, az új még nem állt munkába. Jelenleg is osztott munkakörben látjuk el a pénztárosi feladatokat, sajnos az anyagi felelősség miatt nem oldható meg, hogy hol egyik, hol másik kolléga lássa el a feladatot. 

Pénzügyi területen ellátott feladatok:

· beérkezett számlák nyilvántartásba vétele 

· kimenő számlák kiállítása, melynek nagy része az intézményi térítési díjak kiszámlázása teszi ki, 

· napi feladat az átutalások előkészítése és utalása, ami szintén 8 banki felületet jelent, 8 hozzáférési kulccsal
· banki kivonatok felszerelése 

· analitikus nyilvántartás a lakbérekről, kölcsönökről, támogatásokról

· a közüzemi számlák továbbszámlázása a bérlők felé

· a kintlévőségek ellenőrzése, a fizetési felszólítások kiküldése

· egyenlegközlő levelekre válaszok, illetve kifogásolások elkészítése

· a pénztárak kezelése 

· cafetéria utalványok megrendelése, intézmények és dolgozók felé történő szétosztása, analitikus nyilvántartás vezetése,

· a nem rendszeres jövedelmek számfejtése, és feladása a KIR-ben (tiszteletdíjak, egyéb számfejtetések)

· intézményekkel való kapcsolattartás

· minden hó 10-ig az utólagosan kapott kötött állami támogatások igénylésének feladása és elkészítése az ÖNEGM rendszerben (ápolási díj, lakásfenntartási támogatás, rendszeres szociális segély, időskorúak járadéka, óvodáztatási támogatás stb.)

· az önkormányzati mobilflottával kapcsolatos teendők ellátása (beszerzés, számlázás, nyilvántartása

Könyvelés területén ellátott feladatok:

· a pénzügyi rendszerben rögzített tételek kontírozása, és könyvelése

bank, pénztár, és vegyes naplón, 

· bérterhelések alapján adott szakfeladatra és intézményre történő könyvelés bér naplón 

· banki kivonatok alapján a kiegyenlítések összevezetése, (a vevő és szállító)

· negyedévente jelentések elkészítése a MÁK felé, PM infó és mérlegjelentés

·  havi beszámolók feladása a KGR rendszerben 

· az éves könyvvizsgálat során aktív részvét, adatszolgáltatás és egyéb teendők ellátása

· a CT-EcoSTAT programban a törzsadatok kialakítása, és felvitele, illetve a jogszabályi előírásoknak megfelelően ezek naprakészen tartása

Adó területén ellátott feladatok:

· a területet feladatait alapvetően a helyi rendelet, illetve az adóigazgatási tevékenységgel kapcsolatos törvényi rendelkezések határozzák meg

· a feladatellátás folyamatos napi feladat

· adónemek: gépjármű adó, iparűzési adó, építményadó, telekadó                     

· adószámlákkal kapcsolatos banki kivonatok felszerelése, a befizetések könyvelése az ÖNKADÓ rendszerben

· negyedévente jelentések készítése a MÁK felé

· a gépjármű változások átvezetése az átvett adatok alapján

· május hónapban az iparűzési adóbevallások feldolgozása, könyvelése, a befizetések illetve túlfizetések rendezése igen nagy feladat

· március és szeptember hónapban egyenlegközlők kiküldése 

· a változásokról az adózók értesítése, fizetései felszólítások, és hátralékosok felszólítása, 

· az adók módjára történő behajtásokkal kapcsolatosan ügyfelek idézése, és a behajtás illetve a közmunkára történő átváltás ügyintézése 

· az év során kiemelt fontosságot kapott az adókintlévőségek behajtása, 

· a könyvelés részére a feladás elkészítése és egyeztetése

· adóigazolások kiadása a vagyoni helyzetről

· tévesen befizetett adók átvezetése egyik adónemről a másik adónemre, illetve a többlet befizetések visszautalása

Az iroda egyéb feladatai:

· költségvetés tervezésével kapcsolatos teendők az év első felében

· beszámolók készítése (féléves, háromnegyed-éves, éves)

· a folyamatos pénzellátás biztosítása, tartalékok lekötése

· adatszolgáltatás a bankok, és egyéb szervek felé

· normatíva igénylése, elszámolása,

· normatíva felülvizsgálatokhoz adatszolgáltatás

· pótelőirányzatok nyilvántartása, és könyvelése
· belsőellenőrzéshez adatszolgáltatás, nyilvántartások bemutatás stb.
· OEP ellenőrzésekben való részvétel és adatszolgáltatás

· ÁFA és egyéb bevallások elkészítése, ami jelenleg 8 intézményt takar, ebből van, aki havi és van, aki negyedéves bevalló

· szerződések nyilvántartása, és kezelése

· ingatlankataszterrel kapcsolatos adatszolgáltatás, és egyezőség ellenőrzése a főkönyv és analitikus nyilvántartás között

· könyvvizsgálat során aktív közreműködés

· a pénzügyi területet érintő bizottsági és képviselő-testületi anyagok előkészítése

· pályázatokkal kapcsolatos elkülönített nyilvántartások vezetése, az elszámolásokban és ellenőrzésekben való részvétel

· intézményekkel való kapcsolattartás

· Faluszolga Kft teljes körű könyvelése, és bevallások elkészítése

· Statisztikai adatszolgáltatások

· és minden olyan ügylet, amely pénzmozgással jár az iroda feladata

· szabályzatok elkészítése, és aktualizálása

· biztosításokkal kapcsolatos teendők (nyilvántartás, kárbejelentés stb.)

· leltározással kapcsolatos feladatok

Az Adó és Pénzügyi Iroda egyes területeinek feladataiból is látható, hogy igen szerteágazó és nagy terület. Az adótárgyak és adózók száma összesen 3.599, a feldolgozott iratok száma 8.200 db. A beérkezett és kiadott számlák száma összesen 9.209 db, ehhez tartozó kiegyenlítések száma 14.119 db, lekönyvelt tételek száma 35.620 tétel. Benyújtott beszámolók száma 80 db. Az egyéb pénzügyi területen kiküldött fizetési felszólítások száma 150 db. 

Az államháztartás számvitele 2014 évtől teljesen megváltozik, ezért az éves zárást követően, ami még a régi jogszabályokon alapul, az „átfordított” új mérleget is be kell nyújtani. Már most próbáljuk kigyűjteni, kimutatni azokat a tételeket, amelyek az új számviteli előírások szerint máshová kell, majd kerüljenek. 

Sülysáp, 2013. december 14.

Tóth Krisztina s.k.

jegyző

